open-index/open-wikipedia-markdown huggingface dataset:
कौशाम्बी लोक सभा निर्वाचन क्षेत्र

**कौशांबी लोक सभा निर्वाचन क्षेत्र** भारत के उत्तर प्रदेश राज्य का एक लोक सभा निर्वाचन क्षेत्र है।

श्रेणी:उत्तर प्रदेश के लोकसभा निर्वाचन क्षेत्र
आचार्य (2022 फ़िल्म)

**आचार्य** (ఆచార్య) सन् 2022 की भारतीय तेलुगू भाषा की एक्शन ड्रामा फ़िल्म है। फ़िल्म के लेखक तथा निर्देशक *कोरातला शिवा* हैं। फ़िल्म में चिरंजीवी, राम चरण, सोनू सूद तथा जीशु सेनगुप्‍ता मुख्य भूमिका में हैं। फ़िल्म का निर्माण *कोनिडेला प्रोडक्शन कंपनी* और *मैटिनी एंटरटेनमेंट* द्वारा किया गया है। फ़िल्म का संगीत *मणि शर्मा* ने दिया है।

अक्टूबर 2019 में लॉन्च हुई फ़िल्म की मुख्य फोटोग्राफी जनवरी 2020 में शुरू हुई। कोविड-19 महामारी के कारण फ़िल्म बनने में देरी हुई। 29 अप्रैल 2022 को फ़िल्म सिनेमाघरों में जारी हुई। इसे आम तौर पर मिश्रित से लेकर नकारात्मक समीक्षाएं मिलीं। ₹140 करोड़ के बजट में बनी यह फ़िल्म ₹76 करोड़ की कमाई के साथ बुरी तरह फ्लाप साबित हुई।

## पटकथा
धर्मस्थली और उसके आस-पास का गांव पदघट्टम मंदिर के नगर हैं, जो सिद्धवनम जंगल से घिरे हुए हैं। दोनों शहर अपने मूल्यों और देवी गट्टम्मा के प्रति आस्था के कारण एक दूसरे से जुड़े हुए हैं। धर्मस्थली पर स्थानीय नगरपालिका अध्यक्ष बसवा का राज चलता है। वह धर्मस्थली और पदघट्टम की भूमि को खनन उद्देश्यों के लिए राठौड़ और उसके भाई विक्रम को देने का इरादा रखता है। पदघट्टम के लोग जो आयुर्वेदिक चिकित्सा में अपनी विशेषज्ञता के लिए जाने जाते हैं, बसवा के क्रूर शासन के कारण धर्मस्थली में बहुत कम आते-जाते हैं।

आचार्य एक बढ़ई के वेश में धर्मस्थली में आता है। वह गांववालों पर बसवा द्वारा किए गए अत्याचारों का बदला लेना शुरू कर देता है। यह पता चलता है कि आचार्य अपने सबसे अच्छे दोस्त सिद्धा के वादे को पूरा करने के लिए धर्मस्थली आया था।

## कलाकार
* चिरंजीवी – कॉमरेड आचार्य
* राम चरण – कॉमरेड सिद्धा
* सोनू सूद – बसवा
* जीशु सेनगुप्ता – राठौड़
* किशोर – बसवा के सहयोगी
* सौरव लोकेश – विक्रम
* नास्सर – अदन्ना
* अजय – वेदन्ना
* तनिकेला भरणी – पुजारी
* वेन्नेला किशोर – आचार्य के शिष्य

## सन्दर्भ

## बाहरी कड़ियाँ
* 

श्रेणी:भारतीय एक्शन ड्रामा फ़िल्में
कुंवर महाराज सिंह

**कुंवर महाराज सिंह** (जन्म: 1957), भारत के उत्तर प्रदेश की विधान परिषद के सदस्य हैं। इन्होंने 2022 में बरेली-रामपुर सीट से विधान परिषद का भारतीय जनता पार्टी के प्रत्याशी के रूप में चुनाव जीता था। ये पार्टी के बरेली संगठन के जिलाध्यक्ष भी रह चुके हैं।  

## सन्दर्भ
मैट लेब्लांक

**मैथ्यू स्टीवन लेब्लांक** (; जन्म 25 जुलाई 1967) एक अमेरिकी अभिनेता हैं। उन्होंने एनबीसी सिटकॉम सीरीज *[[फ़्रेंड्स]]* और इसके स्पिन-ऑफ सीरीज *जॉय* में जॉय ट्रिबियानी की भूमिका से वैश्विक पहचान हासिल की। *[[फ़्रेंड्स]]* में अपने अभिनय के लिए लेब्लांक को प्राइमटाइम एमी अवार्ड्स में तीन नामांकन प्राप्त हुए। उन्होंने *एपिसोड्स* (2011-2017) में खुद के एक काल्पनिक संस्करण के रूप में भी अभिनय किया जिसके लिए उन्होंने गोल्डन ग्लोब पुरस्कार जीता और इसके अतिरिक्त एमी पुरस्कार में चार नामांकन प्राप्त किए। 2016 से 2019 तक उन्होंने टॉप गियर की सह-मेजबानी की। 2016 से 2020 तक उन्होंने सीबीएस सिटकॉम *मैन विद अ प्लान* में कुलपति एडम बर्न्स की भूमिका निभाई।
## आरंभिक जीवन
लेब्लांक का जन्म न्यूटन, मैसाचुसेट्स के न्यूटन-वेलेस्ली अस्पताल में हुआ। उनकी मां पैट्रिशिया (जन्म नाम डि सिल्लो) एक कार्यालय प्रबंधक थीं एवं उनके पिता पॉल लेब्लांक एक मैकेनिक और वियतनाम युद्ध के अनुभवी थे। उनके पिता फ्रांसीसी-कनाडाई वंश के हैं और उनकी मां इतालवी वंश की हैं जो आर्से, लाज़ियो से आये आप्रवासियों की बेटी हैं।
उन्होंने न्यूटन नॉर्थ हाई स्कूल में पढ़ाई की जहाँ उन्होंने भावी हास्य अभिनेता लुईस सी.के. के साथ उसी वर्ष स्नातक की उपाधि प्राप्त की। हाई स्कूल के बाद उन्होंने बोस्टन के वेंटवर्थ इंस्टीट्यूट ऑफ टेक्नोलॉजी कॉलेज में दाखिला लिया।
17 वर्ष की आयु में लेब्लांक मॉडलिंग में अपना कैरियर बनाने के लिए न्यूयॉर्क चले गए लेकिन उन्हें बताया गया कि वे इस उद्योग के लिए अभी बहुत छोटे हैं।
## सन्दर्भ

## बाहरी कड़ियाँ

* 
* 

श्रेणी:1967 में जन्मे लोग
श्रेणी:जीवित लोग
श्रेणी:अमेरिकी पुरुष फ़िल्म अभिनेता
बैरवा (2017 फ़िल्म)

***बैरवा*** अथवा ***भैरवा*** (பைரவா) 2017 की भारतीय तमिल भाषा की एक्शन फिल्म है। फ़िल्म के लेखक तथा निर्देशक *भरतन* हैं। फ़िल्म के निर्माता *बी वेंकटराम रेड्डी* हैं। फिल्म में विजय मुख्य भूमिका में हैं, उनके साथ कीर्ति सुरेश, जगपति बाबू, डैनियल बालाजी, सतीश, थम्बी रमैया, माइम गोपी, सिजा रोज़, हरीश उथमन और अपर्णा विनोद हैं सहायक भूमिका में हैं।

बैरवा 12 जनवरी 2017 को रिलीज़ हुई थी। इसे समीक्षकों से ज्यादातर सकारात्मक समीक्षा मिली और यह बॉक्स-ऑफिस पर व्यावसायिक रूप से सफल रही।

## पटकथा
बैरवा चेन्नई में आईसीसीआई बैंक का एक एजेंट है। वह देनदारों से पैसे वापस पाने के लिए हिंसक तरीकों का इस्तेमाल करने के लिए भी तैयार है। अपने मैनेजर की बेटी की शादी के दौरान वह तिरुनेलवेली जिले के कल्लिडैकुरिची की एक मेडिकल छात्रा मलारविझी से मिलता है और उससे प्यार करने लगता है। जब वह चेन्नई छोड़ने से पहले मलार को अपने प्यार का प्रस्ताव देने के लिए कोयम्बेडु बस स्टेशन जाता है, तो वह उसे गुंडों के एक समूह द्वारा घेर लिए जाते हुए देखता है। गुंडे उसे मारने की योजना बना रहे होते है, क्योंकि वह कथित रूप से केंद्रीय मंत्री के बेटे चरण पर हमले में शामिल है। हालांकि तिरुनेलवेली के पेरियाकन्नु उर्फ ​​पीके द्वारा उन्हें फोन करने और उन्हें उसे नुकसान न पहुंचाने के लिए कहने के बाद वे पीछे हट जाते हैं। बैरवा को मलार सच बताती है कि पीके ने उसकी जान क्यों बख्शी।

## कलाकार
* विजय –बैरवा
* कीर्ति सुरेश – मलारविज़ी
* जगपति बाबू – पेरिया कन्नू उर्फ ​​पीके
* डैनियल बालाजी – कोट्टई वीरन
* सतीश – शनमुगम
* थम्बी रमैया – नारायणन
* माइम गोपी – करुवदु कुमार
* सिजा रोज़ – पूंगोडी, मलार की बहन
* हरीश उथमन – प्रभा, मलार के बहनोई
* अपर्णा विनोद – वैशाली

## सन्दर्भ

## बाहरी कड़ियाँ
* 

श्रेणी:2017 की फ़िल्में
श्रेणी:भारतीय एक्शन कॉमेडी फ़िल्में
जोना फ़ाल्कन

**जोना एडम कार्डेली फ़ाल्कन** (जन्म 29 जुलाई, 1970) एक अमेरिकी अभिनेता और टेलीविजन प्रस्तुतकर्ता हैं। 1999 में वह अंतरराष्ट्रीय ध्यान में आये क्योंकि उन्होंने दावा किया था कि उनके पास दुनिया का सबसे बड़ा लिंग है। अपने लिंग के बारे में उनका दावा है कि यह खड़े होने पर  13.5 इंच (34 सेमी) लंबा होता है। फ़ाल्कन ने इस आंकड़े के स्वतंत्र सत्यापन की अधिकृत या अनुमति नहीं दी है।
## आरंभिक जीवन
जोना एडम जूलियो कार्डेली फाल्कन का जन्म ब्रुकलिन के ग्रीनपॉइंट अस्पताल में हुआ। इनकी मां सेसिलिया कार्डेली एक अकाउंटेंट क्लर्क है और पिता जो फाल्कन एक नाविक थे जिनकी मृत्यु फाल्कन के जन्म के दो साल बाद हो गया।

पांचवीं कक्षा में जब वह बाथरूम में कपड़े बदल रहे थे तो उनके सहपाठियों ने उनका लिंग देखा था जो उस समय आठ इंच (20 सेमी) लंबा था।
बारह वर्ष की आयु में फाल्कन ने ईस्ट हार्लेम स्कूल में दाखिला लिया। उन्होंने बताया कि सातवीं कक्षा तक उनका लिंग 9.5 इंच (24 सेमी) तक बढ़ गया और 15 साल की उम्र तक यह 10.5 इंच (27 सेमी) हो गया था। बाद में उन्होंने ब्रोंक्स हाई स्कूल ऑफ साइंस में दाखिला लिया और 1988 में स्नातक की उपाधि प्राप्त की।
## व्यक्तिगत जीवन
फाल्कन नौकरी करते हुए भी कभी-कभी अपनी मां के साथ न्यूयॉर्क शहर में रहते हैं। फाल्कन छह से नौ वर्ष की आयु के बीच तीन वर्षों तक अपनी दादी के साथ पोर्टो रीको में रहे उसके बाद वे न्यूयॉर्क शहर वापस चले गये।

## सन्दर्भ

## बाहरी कड़ियाँ

* 
* 
* 

श्रेणी:1970 में जन्मे लोग
श्रेणी:जीवित लोग
बीस्ट (2022 अमेरिकी फ़िल्म)

***बीस्ट***  सन् 2022 की एक जीवित रहने के लिए जदोजहद करती डरावनी फिल्म है, जिसका निर्देशन बाल्टासर कोरमाकुर ने किया है। इसकी पटकथा रयान एंगल ने लिखी है, जो जैमे प्राइमक सुलिवन की कहानी पर आधारित है। फिल्म में इदरीस एल्बा, इयाना हैली, लिआ जेफ्रीज और शार्ल्टो कोपले ने अभिनय किया है। यह एक विधुर पिता और उसकी दो किशोर बेटियों की कहानी है, जो दक्षिण अफ्रीका के एक अभ्यारण्य में जाते हैं। वहाँ एक क्रूर, दुष्ट, मनुष्य-हत्यारे शेर द्वारा पीछा किए जाने और उन पर हमला किए जाने के बाद उन्हें जीवित रहने के लिए संघर्ष करना पड़ता है। बीस्ट को संयुक्त राज्य अमेरिका में 19 अगस्त 2022 को यूनिवर्सल पिक्चर्स द्वारा जारी किया गया था।

फिल्म को आलोचकों से मिश्रित समीक्षाएं मिलीं। 36 मिलियन डॉलर के निर्माण बजट पर इसने मात्र 59 मिलियन डॉलर की कमाई की और बॉक्स ऑफिस पर धमाका मचा दिया। कथानक हाल ही में विधुर हुए डॉ. नैट सैमुअल्स और उनकी बेटियाँ, मेरेडिथ और नोरा, छुट्टी मनाने के लिए दक्षिण अफ्रीका के मोपानी रिजर्व में पहुँचते हैं।
नैट अपने पुराने मित्र मार्टिन बैटल्स से पुनः मिलता है, जो एक जीवविज्ञानी और मोपानी प्रबंधक है, जिसने नैट और उसकी पत्नी का परिचय कराया था।
मार्टिन नैट और लड़कियों को उस गांव में ले जाता है जहां नैट की पत्नी बड़ी हुई थी।
## कास्ट
* इदरीस एल्बा – डॉ. नैट सैमुअल्स, एक विधुर पिता
* इयाना हैली – मेरेडिथ सैमुअल्स, नैट की बड़ी बेटी, जो विद्रोही और तर्कशील है
* लीह सावा जेफ्रीज़ – नोरा सैमुअल्स, नैट की छोटी बेटी, जो अधिक संवेदनशील है
* शार्ल्टो कोपले – मार्टिन बैटल्स, एक वन्यजीव जीवविज्ञानी जो नैट का पुराना दोस्त है।
* नलेदी मोगादिमे – अमहले, डॉ. नैट सैमुअल की खूबसूरत पत्नी जो कैंसर से गुज़री।
## निर्माण
### विकास
सितंबर 2020 में यह घोषणा की गई थी कि **इदरीस एल्बा** एक नई यूनिवर्सल पिक्चर्स फिल्म में अभिनय करेंगे, जिसका शीर्षक बीस्ट होगा। यह जैमे प्राइमाक-सुलिवन के एक मूल विचार पर आधारित है और बाल्टासर कोरमाकुर द्वारा निर्देशित है।
जून 2021 में शार्ल्टो कोपले, इयाना हैली और लिआ सावा जेफ्रीज कलाकारों में शामिल हुए।

## सन्दर्भ

## बाहरी कड़ियाँ
* 
*
जोसेफिन लैंगफोर्ड

**जोसेफिन एलिजा लैंगफोर्ड** (जन्म 18 अगस्त 1997) एक ऑस्ट्रेलियाई अभिनेत्री हैं जिन्हें *आफ्टर* फिल्म सीरीज में टेसा यंग की भूमिका के लिए जाना जाता है। उन्होंने नेटफ्लिक्स फिल्म *मोक्सी* में एम्मा कनिंघम का किरदार भी निभाया। उन्होंने अमेज़न प्राइम वीडियो के रोमांटिक कॉमेडी शो *द अदर ज़ोई* में ज़ोई की भूमिका और *गीगी एंड नैट* में कैटी गिब्सन की भूमिका भी निभाई।
## आरंभिक जीवन
लैंगफोर्ड का जन्म वेस्टर्न ऑस्ट्रेलिया के पर्थ में हुआ तथा पर्थ के नदी किनारे एप्पलक्रॉस उपनगर में उनका पालन-पोषण हुआ। वह एलिजाबेथ लैंगफोर्ड, एक बाल रोग विशेषज्ञ और स्टीफन लैंगफोर्ड की सबसे छोटी बेटी हैं। उनकी बड़ी बहन कैथरीन लैंगफोर्ड भी एक अभिनेत्री हैं।

बचपन में ही लैंगफोर्ड को संगीत में रुचि हो गई और वह सैक्सोफोन, वायलिन और पियानो बजाती थी। उन्होंने बचपन में क्रिकेट भी खेला है।

## करियर
13 वर्ष की आयु में लैंगफोर्ड ने अभिनय की कक्षाएं लेना शुरू कर दिया था। 2012 में उन्होंने पर्थ फिल्म स्कूल में अभिनय की कक्षाएं लेनी शुरू कीं। उन्होंने इंडी फिल्म *पल्स* (2017) से अपनी शुरुआत की जिसे फिल्म समारोहों में प्रदर्शित किया गया। उसी वर्ष उन्होंने अमेरिकी हॉरर फिल्म *विश अपॉन* में जॉय किंग के साथ सहायक अभिनेत्री के रूप में भी काम किया।
2017 में उन्होंने ऑस्ट्रेलियाई सीरीज *वुल्फ क्रीक* से अपना टेलीविज़न डेब्यू भी किया।

## सन्दर्भ

## बाहरी कड़ियाँ
* 
* 

श्रेणी:1997 में जन्मे लोग
श्रेणी:ऑस्ट्रेलियाई फ़िल्म अभिनेत्रियाँ
श्रेणी:ऑस्ट्रेलियाई टेलीविज़न अभिनेत्रियाँ
श्रेणी:जीवित लोग
तत्वसंग्रह

**तत्वसङ्ग्रह** आठवीं शताब्दी के भारतीय बौद्ध विद्वान शांतरक्षित द्वारा रचित एक संस्कृत ग्रंथ है। यह ग्रन्थ एक 'सिद्धांतग्रन्थ' (तिब्बती : sgrub-mtha) है। इसमें आठवीं शताब्दी में बौद्ध और गैर-बौद्ध दार्शनिक प्रणालियों का एक विश्वकोशीय सर्वेक्षण है।

शांतरक्षित के शिष्य कमलशील ने इस पर एक टीका लिखी, जिसका नाम *तत्वसङ्ग्रहपञ्जिका* है।

## अध्याय
तत्व-संग्रह में छब्बीस अध्याय और ३००० से अधिक श्लोक हैं। इसके अध्यायों के नाम निम्नलिखित हैं 

# प्रकृतिपरीक्षा
# ईश्वरपरीक्षा
# उभयपरीक्षा
# स्वाभाविकवादपरीक्षा
# शब्दब्रह्मपरीक्षा
# पुरुषपरीक्षा
# आत्मपरीक्षा
# स्थिरभावपरीक्षा
# कर्मफलसंबन्धपरीक्षा
# द्रव्यपदार्थपरीक्षा
# गुणपदार्थपरीक्षा
# कर्मपदार्थपरीक्षा
# सामान्यपरीक्षा
# विशेषपरीक्षा
# समवायपदार्थपरीक्षा
# शब्दार्थपरीक्षा
# प्रत्यक्षलक्षणपरीक्षा
# अनुमानपरीक्षा
# प्रमाणान्तरपरीक्षा
# स्याद्वादपरीक्षा
# त्रैकाल्यपरीक्षा
# लोकायतपरीक्षा
# बहिरर्थपरीक्षा
# श्रुतिपरीक्षा
# स्वतःप्रामाण्यपरीक्षा
# अतीन्द्रियदर्शिपुरुषपरीक्षा

## सन्दर्भ

## बाहरी कड़ियाँ
*The Tattvasangraha Of Santaraksita With The Commentary Of Kamalasila Vol. I
*Santaraksita : Tattvasamgraha
*तत्त्वसङ्ग्रहः (संस्कृत विकिस्रोत)
*तत्त्वसङ्ग्रह  (SARIT)

श्रेणी:बौद्ध ग्रंथ
विज्ञान शिक्षा

**विज्ञान शिक्षा** से आशय स्कूली बच्चों, कॉलेज के छात्रों या आम जनता के बीच वयस्कों द्वारा विज्ञान सीखने और सिखाने से है। विज्ञान शिक्षा के क्षेत्र में विज्ञान का पाठ्यक्रम, विज्ञान प्रक्रिया (वैज्ञानिक विधि), कुछ सामाजिक विज्ञान और कुछ शिक्षाशास्त्र  शामिल है। विज्ञान के मानकों में शामिल पारंपरिक विषय भौतिक विज्ञान, जीव विज्ञान, पृथ्वी विज्ञान, अंतरिक्ष विज्ञान और मानव विज्ञान हैं।

## इन्हें भी देखें
*इंजीनियरी शिक्षा
*आयुर्विज्ञान शिक्षा

## बाहरी कड़ियाँ
*विज्ञान शिक्षा का मकसद और पद्धति

## सन्दर्भ

श्रेणी:विज्ञान शिक्षा
महास्थान अभिलेख

**महास्थान अभिलेख** बांग्लादेश के महास्थानगढ़ में खुदाई से प्राप्त शिलालेख है जिससे सम्राट अशोक के राज्य की पूर्वी सीमाओं की जानकारी मिलती है। साथ ही इससे पूर्वकाल (चन्द्रगुप्त मौर्य के समय आए)  मे आए अकाल का वर्णन मिलता है। सोहगौरा अभिलेख और महास्थान अभिलेख दोनों से आपत्तिकाल अर्थात् अकाल के लिए अन्न भाण्डारण की जानकारी मिलती है। ये दोनों अभिलेख अकाल और धान्य संग्रह के प्राचीनतम् अभिलेखीय साक्ष्य प्रस्तुत करते हैं। अधिकांश इतिहासकारों ने इसे चंद्रगुप्त मौर्य का अभिलेख माना है तो वही कुछ इतिहासकारों ने इसे सम्राट अशोक का अभिलेख माना है ।
महास्थान अभिलेख सम्राट अशोक अथवा चंद्रगुप्त मौर्य के आदेशानुसार उनके  महामात्र द्वारा पुण्ड्रनगर (जिसे अब महास्थानगढ़ गाँव कहा जाता है) में एक आदेश भेजा गया था कि संबंगीय (बंगाली) समुदाय के लोगों को  जल्दी से अकाल से प्रभावित लोगों को शीघ्र राहत प्रदान की जाए। राहत कार्य के अंतर्गत उन्हें ऋण प्रदान का प्रस्ताव रखा गया था। ऋण को 'गंदक' नामक प्रसिद्ध सिक्कों के रूप में गलादान के नाम से जारी किया जाना था। राहत कार्य के दूसरे चरण में अन्नागार से अनाज उपलब्ध कराने की बात भी की गई थी। प्रशासन अभिलेख के माध्यम से यह सुनिश्चित करता है कि वर्तमान राहत कार्य से समुदाय वर्तमान संकट से निपटने में सक्षम होगा।

1931 ई. में महास्थान अभिलेख की प्राप्ति हुई। यह मौर्यकाल का अभिलेख ब्राह्ममी लिपि में लिखा गया है। इससे यह स्पष्ट हो जाता है कि बंगाल अशोक के साम्राज्य में शामिल था। ह्वेन त्सांग ने समतट और ताम्रलिप्ति में अशोक के स्तूप देखे थे। लंका से प्राप्त विवरणों के आधार पर ताम्रलिप्ति अशोक काल का एक महत्वपूर्ण बंदरगाह था।
## अन्य तथ्य
युआन वाई प्रख्यात बौद्ध धर्मविक्रम था, जो यु-चाउ स्थित हवांग-तृंग का निवासी था। उसका गोत्र नाम-ली था। उसने सेंग-मेंग और तान-लांग आदि अपने साथियों सहित ४२०-४५३ ई. में भारत की यात्रा की और अपने साथ महास्थान स्तूप से प्राप्त व्याकरण-सूत्र चीन ले गया।

## मूल पाठ
अंगूठाकार|महास्थान अभिलेख , बांग्लादेश
मूल अभिलेख इस प्रकार है:
१ – [महामात्रा] [वच]नेन [ । ] [ स ] बगियानं [ तल दन स ] सपदिन। [ सु ]
२ – [ म ] ते। सुलखिते पुडनगलते। ए [ त ]
३ – [ नि ] वहिपयिसति। संवगियानं [ च ] [ द ] ने....
४ – [ धा ] नियं। निवहिसति। दग-तिया [ ि]यके....
५ –....[ यि ] कसि। सुअ-तियायिक [ सि ] पि गंड [ केहि ]।
६ –....[ यि ] केहि एस कोठागाले कोसं 
७ –....
### संस्कृत छाया
*महामात्राणामं वचनेन। षडवर्गीयाणां तिलः दत्तः सर्षपञ्च दत्तम्। सुमात्रः सुलक्ष्मीतः पुण्ड्रनगरतः एतत् विवाहयिष्यति षड्वर्गीयेभ्यश्च दत्तं …… धान्यं निवक्ष्यति उदकात्ययिकाय देवात्ययिकाय शुकात्ययिकाय अपि गण्डकैः धान्यैश्च एष कोष्ठागारः कोषश्च ( परिपूरणीयौ )।*

**हिन्दी अनुवाद**

१ – महामात्र के वचन से संबंगियानं(बंगाल के लोगों) के लिये तिल दिया गया और सरसों दी गयी। सु..
२ – केवल भली प्रकार लक्ष्मीयुक्त पुण्ड्रनगर से यहाँ
३ – भिजवायेगा एवं संवर्गीयों के लिए दिये गये
४ – धान्य को बतायेगा। उदकात्ययिक
५ – देवात्ययिक तथा शुकात्ययिक हेतु एवं
६ – धान्य से यह कोष्ठागार तथा कोष परिपूरणीय है।
७ – ………………..

## इन्हें भी देखें
*महास्थानगढ़
*सोहगौरा ताम्रलेख

## बाहरी कड़ियाँ
महास्थान अभिलेख

## सन्दर्भ

श्रेणी:अभिलेख
पार्थ समथान

**पार्थ लघाटे** (जन्म 11 मार्च 1991) जिन्हें पार्थ समथान के नाम से जाना जाता है, एक भारतीय टेलीविज़न अभिनेता हैं। उन्होंने अपने अभिनय करियर की शुरुआत *गुमराह: एंड ऑफ इन्नोसेंस* में सिद्धार्थ और उसी वर्ष *बेस्ट फ्रेंड्स फॉरएवर?* में पृथ्वी सान्याल के रूप में अभिनय करके की। पार्थ ने धारावाहिक *कैसी ये यारियां* में माणिक मल्होत्रा और कसौटी जिदंगी के (२०१८ टीवी धारावाहिक) में अनुराग बसु की भूमिका निभाकर प्रसिद्धि के शिखर पर पहुंचे।
## करियर
समथान ने अपने अभिनय करियर की शुरुआत स्टार भारत (पुराना नाम लाइफ ओके) के *सावधान इंडिया*, एमटीवी इंडिया के *वेब्ड*, बिंदास न्यूज़ के *[[ये है आशिकी]]* और ज़िंग के प्यार तूने क्या किया (धारावाहिक) जैसे धारावाहिकों में काम करके की। 

2012 में उन्होंने चैनल वी के शो *बेस्ट फ्रेंड्स फॉरएवर?* में चार्ली चौहान के साथ पृथ्वी सान्याल की भूमिका निभाई। 2014 से 2015 तक उन्होंने एमटीवी इंडिया के धारावाहिक *कैसी ये यारियां* के सीजन 1 और 2 में नीति टेलर के साथ माणिक मल्होत्रा का किरदार निभाया। 2018 में वह सीजन 3 और 4 के लिए माणिक मल्होत्रा के रूप में फिर से दिखाई दिए।

2016 में समथान ने अपनी पहली बॉलीवुड डेब्यू फ़िल्म *गुगली हो गई* साइन की। 2018 में वह वूट के *कैसी ये यारियां 3* में माणिक मल्होत्रा की भूमिका निभाने के लिए लौटे। 2019 में उन्होंने अल्ट बालाजी के *कहने को हमसफ़र हैं 2* में पूजा बनर्जी के साथ फैज़ल अलगाज़ी की भूमिका निभाई।
## सन्दर्भ

## बाहरी कड़ियाँ

*
*

श्रेणी:1991 में जन्मे लोग
श्रेणी:21वीं सदी के भारतीय पुरुष अभिनेता
श्रेणी:भारतीय पुरुष टेलीविज़न अभिनेता
श्रेणी:जीवित लोग
ट्रायल बाय फ़ायर

अंगूठाकार|फ़िल्म का पोस्टर
**ट्रायल बाय फ़ायर** (; आलंकारिक अर्थ: **अग्नि परीक्षा**) 2018 की अमेरिकी नाटकीय फिल्म है। इसका निर्देशन एडवर्ड ज़्विक ने किया है। यह कहानी 2009 में द न्यू यॉर्कर में छपे डेविड ग्रैन के लेख "ट्रायल बाय फायर" पर आधारित है। वह लेख 1992 के विलिंगम नामक व्यक्ति पर टेक्सास में चले एक मुक़दमे के बारे में छपा था। इस फिल्म में जैक ओ'कॉनेल, लॉरा डर्न, एमिली मीड, जेफ़ पेरी और जेड पेटीजॉन ने अभिनय किया है। इसे कॉलोराडो के एक फिल्मोत्सव में 31 अगस्त, 2018 को जारी किया गया था। फिर इसे 17 मई, 2019 को सिनेमाघरों में जारी किया गया।

## कहानी
23 दिसंबर, 1991 को कैमरून टॉड विलिंगम जागता है तो देखता है कि उसके घर में आग लगी हुई है। अपने सर्वोत्तम प्रयासों के बावजूद, विलिंगम अपनी तीन बेटियों की जान बचाने में असमर्थ रहता है। उसके मुकदमे में, सरकारी वकील, जॉन जैक्सन खुलासा करता है कि आग जानबूझकर लगाई गई थी। गवाह अपनी गवाही देते रहते हैं और उसे एक हिंसक व्यक्ति के रूप में चित्रित करते रहते हैं। विलिंगम का एक पूर्व सहयोगी जॉनी वेब फिर गवाही देता है कि विलिंगम ने उसे बताया था कि आग जानबूझकर लगाई गई थी। उसकी पत्नी स्टेसी द्वारा उसके बेगुनाही की भावुक दलीलों के बावजूद, विलिंगम को मौत की सजा सुनाई जाती है। 

मौत की सजा के इंतज़ार में जेल में रहते हुए विलिंगम को कैदियों और फिर सुरक्षाकर्मियों द्वारा हिंसक रूप से पीटा जाता है और धमकाया जाता है। फिर उसे अंततः एकांत कारावास में रखा जाता है। जहाँ वह अपनी बेगुनाही का विरोध करते हुए और स्टेसी के साथ अपने जीवन को याद करते हुए रोता है। इस दौरान यह पता चलता है कि विलिंगम और स्टेसी के बीच जटिल रिश्ता था। स्टेसी ने उसे धोखा दिया था और उसने उसके प्रति हिंसक व्यवहार किया था। फिर भी, दोनों को एक-दूसरे की परवाह करते हुए दिखाया गया है। हालांकि फिर स्टेसी अंततः अपनी दादी के कहने पर उसके पत्रों का जवाब देना बंद कर देती है। उसकी दादी मानती है कि वह दोषी है। विलिंगम एक नए वकील, रीव्स से संपर्क करता है। ताकि वह अपनी बेगुनाही साबित कर सके।

## सन्दर्भ

श्रेणी:2018 की फ़िल्में
श्रेणी:अमेरिकी फ़िल्में
श्रेणी:अंग्रेज़ी फ़िल्में
मोहम्मद जाबिर अंसारी

**मोहम्मद जाबिर अंसारी** (जन्म 1 फरवरी 1997; अंग्रेजी: Md Zabir Ansari) एक भारतीय कराटे खिलाड़ी हैं। जाबिर ने दुनिया भर में विभिन्न कराटे प्रतियोगिताओं में भारत का प्रतिनिधित्व करते हैं। जिन्होंने भारतीय विश्वविद्यालय संघ द्वारा आयोजित राष्ट्रीय कराटे प्रतियोगिता में कांस्य पदक (2022) एवं स्वर्ण पदक (2023) में जीता। इन्हें बिहार सरकार द्वारा चार बार खेल रत्न सम्मान मिला है, जो साल 2018, 2021, 2022 एवं 2023 में मिला है।

## जन्म एवं शिक्षा
मोहम्मद जाबिर अंसारी का जन्म बिहार राज्य के जमुई जिला अंर्तगत नक्सल प्रभावित क्षेत्र तुम्बा पहाड़ में 1 फरवरी 1997 को मोहम्मद इम्तियाज अंसारी, सरकारी स्कूल के शिक्षक और फहीमा खातून के घर में हुआ।

जाबिर अभी पटना विश्वविद्यालय अंतर्गत पटना कॉलेज से स्नातक की पढ़ाई पूर्ण कर मास्टर्स ऑफ आर्ट्स में अध्ययनरत हैं।

## करियर
अंसारी को दिसंबर 2024 में चंडीगढ़ विश्वविद्यालय में आयोजित उत्तर पूर्व क्षेत्र अंतर-विश्वविद्यालय कराटे चैंपियनशिप में पटना विश्वविद्यालय के छात्रों के लिए कोच के रूप में चुना गया। अंसारी के निजी क्लास के छात्र अनुराग पासवान ने टूर्नामेंट में पदक जीता। 

फरवरी 2025 में, अंसारी ने बिहार भर में महिला कराटे खिलाड़ियों के लिए अपने द्वारा संचालित कराटे प्रशिक्षण केंद्र, इंस्टीट्यूट ऑफ डायनेमिक मार्शल आर्ट्स में निःशुल्क प्रवेश अभियान शुरू किया।

## उपलब्धि
उन्होंने 2017 में श्रीलंका में दक्षिण एशिया कराटे चैम्पियनशिप में रजत पदक जीता। उन्होंने 2018 में थाईलैंड में ओपन कराटे चैम्पियनशिप में अपने कौशल का प्रदर्शन किया। उन्होंने कई राष्ट्रीय और अंतर्राष्ट्रीय कराटे टूर्नामेंटों में सक्रिय रूप से भाग लिया है।  

बिहार सरकार ने 2018, 2021, 2022 और 2023 में उन्हें खेल सम्मान से सम्मानित कर उनकी प्रतिभा को पहचाना है।  

उन्होंने लगातार सात वर्षों तक राज्य स्तरीय कराटे चैंपियनशिप में प्रथम स्थान प्राप्त किया है, इसके अलावा भारतीय कराटे संघ के द्वारा आयोजित राष्ट्रीय प्रतियोगिता में 2017 और 2019 में रजत और कांस्य पदक अर्जित किए हैं। 

वर्ष 2023 में उन्होंने ने अखिल भारतीय अंतर विश्विद्यालय कराटे चैंपियनशिप में स्वर्ण प्राप्त किया।
वर्ष 2022 में उन्होंने अखिल भारतीय अंतर विश्विद्यालय कराटे चैंपियनशिप में तीसरा स्थान प्राप्त किया था। उन्होंने खेलों इंडिया यूनिवर्सिटी गेम्स 2022 में चौथा स्थान प्राप्त किया था।  

अंसारी ने नेपाल के काकरविट्टा मेशीनगर झापा में आयोजित अंतर्राष्ट्रीय कराटे चैंपियनशिप में स्वर्ण पदक जीता। उन्हें स्थानीय राजनेता गोपाल तमांग ने सम्मानित किया। 

जाबिर ने 2018 में शंघाई, चीन, 201 9 में इस्तांबुल, तुर्की में खेला और 13व स्थान प्राप्त किया साथ ही 2022 में काहिरा, इजिप्ट (मिस्र) में विश्व कराटे संघ द्वारा आयोजित विश्व कराटे सीरीज में भी खेल चुके हैं।

## सम्मान

* चंपारण सत्याग्रह सम्मान 2017
* बिहार सरकार द्वारा राष्ट्रीय खेल रत्न सम्मान 2018
* बिहार सरकार द्वारा राष्ट्रीय खेल रत्न सम्मान 2021
* बिहार सरकार द्वारा राष्ट्रीय खेल रत्न सम्मान 2022
* महात्मा गांधी सम्मान 2022
* महात्मा बुद्ध सम्मान 2022
* बिहार सोशल प्राइड सम्मान 2022
* बिहार सरकार द्वारा राष्ट्रीय खेल रत्न सम्मान 2023
*शाह अजीमाबाद खेल रत्न 2023
*बिहार प्रतिभा सम्मान 2024
*बिहार वैभव सम्मान 2024
*रानी लक्ष्मीबाई खेल रत्न सम्मान 2025

## संदर्भ
श्रेणी:खिलाड़ी
सुपरमैन (डीसी एक्सटेंडेड यूनिवर्स)

[अंगूठाकार|फिल्म ''[मैन ऑफ़ स्टील* (2013) में क्लार्क केंट / सुपरमैन के रूप में हेनरी कैविल।]]
*'क्लार्क जोसेफ केंट** (पूर्व नाम: **काल-एल**) को उसके सुपरहीरो व्यक्तित्व **सुपरमैन*' के नाम से जाना जाता है। वह [[डीसी एक्सटेंडेड यूनिवर्स]] (डीसीईयू) की फिल्मों की शृंखला में एक सुपरहीरो है। वह जेरी सीगल और जो शस्टर द्वारा बनाए गए [[सुपरमैन|इसी नाम]] के [[डीसी कॉमिक्स]] चरित्र पर आधारित है। फिल्मों में, वह नष्ट हो चुके ग्रह क्रिप्टन से एक उत्तरजीवी है जो पृथ्वी पर उतरता है और ग्रहों और उनके संबंधित तारा प्रणालियों के बीच पर्यावरणीय अंतर के कारण अलौकिक क्षमताओं का विकास करता है। फिल्मों में उनका किरदार ब्रितानी अभिनेता [[हेनरी कैविल]] द्वारा निभाया गया है। 

फिल्मों के कथानक में, जनरल ज़ॉड के नेतृत्व में जीवित बचे उग्रवादी क्रिप्टन वासी पृथ्वी वासियों और सुपरमैन के साथ एक विनाशकारी संघर्ष करते हैं। उसके परिणामस्वरूप मेट्रोपोलिस (जो पृथ्वी पर सुपरमैन का शहर है) को व्यापक नुकसान पहुँचता है। इससे ब्रूस वेन / बैटमैन का ध्यान आकर्षित होता है। वह क्लार्क को इस नुकसान के लिए उत्तरदायी मानता है। दोनों अंततः डूम्सडे को रोकने के लिए अपने मतभेदों को सुलझा लेते हैं। फिर सुपरमैन ब्रूस की सहायता से डूम्सडे को मारने के लिए अपनी जान दे देता है (जैसा कि *बैटमैन वी सुपरमैन : डॉन ऑफ जस्टिस* में दिखाया गया है)। केंट अंततः पुनर्जीवित हो जाता है और तीन मदर बॉक्स की एकता और डार्कसाइड को पृथ्वी पर विजय पाने से रोकने के लिए [[जस्टिस लीग]] के साथ गठबंधन करता है (जैसा कि *जस्टिस लीग* और *ज़ैक स्नाइडर की जस्टिस लीग'' में दिखाया गया है)।

## सन्दर्भ

श्रेणी:डीसी कॉमिक्स
श्रेणी:सुपरमैन
श्रेणी:कॉमिक्स के पात्र
सर्वतथागततत्त्वसंग्रह सूत्र

**सर्वतथागततत्त्वसंग्रह सूत्र** (शाब्दिक अर्थ : 'सभी तथागतों के तत्त्व का संग्रह') सातवीं शताब्दी का एक महत्वपूर्ण भारतीय बौद्ध तांत्रिक ग्रन्थ है। इसे **तत्त्वसंग्रह तंत्र** के नाम से भी जाना जाता है। यद्यपि यह ग्रन्थ स्वयं को महायान सूत्र कहता है, किन्तु  इसकी विषयवस्तु मुख्य रूप से तांत्रिक है और इसलिए इसे कभी-कभी तंत्र कहा जाता है। यह ग्रन्थ शिंगोन परम्परा के लिए एक महत्वपूर्ण स्रोत है।

भारत, तिब्बत, चीन, जापान और सुमात्रा में वज्रयान योग तंत्र परंपराओं के विकास के लिए यह ग्रन्थ बहुत महत्वपूर्ण था। 'तत्वसंग्रह' संस्कृत, तिब्बती और चीनी में उपलब्ध है। यह जापानी गूढ़ बौद्ध धर्म के तीन मौलिक सूत्रों में से एक है।

वेनबर्गर (2003: पृ 4) पर लिखते हैं-*यह तत्त्वसंग्रह* सातवीं शताब्दी के अंत में परिपक्व भारतीय बौद्ध तंत्र के उद्भव का प्रतीक है, और इसने तुरंत साहित्यिक वंश का एक समूह पैदा किया जिसने भारत, तिब्बत, चीन और जापान में तांत्रिक बौद्ध धर्म के विकास में एक केंद्रीय और स्थायी भूमिका निभाई। कुछ भारतीय हलकों में योग तंत्र के रूप में जानी जाने वाली परंपराओं में समय के साथ एकीकृत होकर, वे श्रीलंका, दक्षिण पूर्व एशिया, खोतान, मंगोलिया और सुमात्रा के रूप में व्यापक रूप से फैल गए।

## इतिहास और प्रसार

## सन्दर्भ

## बाहरी कड़ियाँ
*सर्वतथागततत्त्वसङ्ग्रहः (संस्कृत विकिस्रोत)

श्रेणी:बौद्ध तंत्र
श्रेणी:बौद्ध ग्रंथ
एंट-मैन एंड द वास्प : क्वांटममेनिया

**एंट-मैन एंड द वास्प : क्वांटममेनिया** () सन् 2023 की अमेरिकी सुपरहीरो फ़िल्म  है जो मार्वल कॉमिक्स पर आधारित है। यह फ़िल्म मार्वल कॉमिक्स के पात्र स्कॉट लैंग / एंट-मैन और होप पिम / वास्प पर आधारित है। मार्वल स्टूडियोज द्वारा निर्मित यह फ़िल्म एंट-मैन (2015) और ऐंट-मैन एंड द वास्प (2018) की अगली कड़ी है। यह मार्वल सिनेमैटिक यूनिवर्स (एमसीयू) की 31वीं फ़िल्म है। इसके निर्देशक पेटन रीड और लेखक जेफ़ लवनेस हैं। फ़िल्म में पॉल रड, इवैंजलीन लिली, माइकल डगलस, जोनाथन मेजर्स, कैथरीन न्यूटन, कैटी ओ'ब्रायन, विलियम जैक्सन हार्पर, बिल मरे और कोरी स्टॉल मुख्य भूमिका में हैं। फ़िल्म में लैंग, वैन डायन और उनका परिवार गलती से क्वांटम दायरे में चला जाता है और वहां उनका सामना कांग द कॉन्करर (मेजर) से होता है।

## पटकथा
एवेंजर्स के थानोस के खिलाफ लड़ाई के बाद, स्कॉट लैंग अपनी प्रेमिका होप वैन डायन के साथ खुशी से रह रहा होता है। स्कॉट की बेटी कैसी अब एक कार्यकर्ता बन गई है, जो उस लड़ाई के ब्लिप से विस्थापित हुए लोगों की मदद करती है। इस कारण से कैसी के अपने पिता के साथ तनावपूर्ण संबंध हैं। होप के माता-पिता, हैंक पिम और जेनेट वैन डायन से मिलने के दौरान कैसी खुलासा करती है कि वह एक ऐसे उपकरण पर काम कर रही है जो क्वांटम दायरे से संपर्क स्थापित कर सकता है। यह जानने के बाद जेनेट घबरा जाती है और उस उपकरण को बंद कर देती है। लेकिन क्वांटम दायरे में तब तक संदेश प्राप्त हो जाता है, जिसके परिणामस्वरूप एक द्वार खुल जाता है और उन पांचों को क्वांटम दायरे में ले जाता है। 

## कलाकार

Paul Rudd 2 SDCC 2014.jpg|पॉल रड(स्कॉट लैंग / एंट-मैन)
Evangeline Lilly 2014 Comic Con (cropped).jpg|इवैंजलीन लिली(होप पिम / वास्प)
Corey Stoll (cropped).jpg|कोरी स्टॉल(डैरेन क्रॉस / मोडोक)
Michael Douglas Navy3.jpg|माइकल डगलस(हैंक पिम)

* जोनाथन मेजर्स –कांग द कॉन्करर
* कैथरीन न्यूटन – कैसी लैंग
* बिल मरे – लॉर्ड क्राइलर
* मिशेल फ़िफ़र – जेनेट वैन डायने / वास्प

## सन्दर्भ

## बाहरी कड़ियाँ
*  मार्वल पर
* 

श्रेणी:मार्वल सिनेमेटिक यूनिवर्स की फ़िल्में
पीकी ब्लाइंडर्स (टीवी शृंखला)

अंगूठाकार|टेलीविज़न शृंखला का लोगो।
**पीकी ब्लाइंडर्स** () स्टीवन नाइट द्वारा निर्मित अपराध केंद्रित ब्रिटिश टेलीविज़न शृंखला है। यह प्रथम विश्व युद्ध के तुरंत बाद बर्मिंघम में पीकी ब्लाइंडर्स नामक अपराध गिरोह के कारनामों का अनुसरण करती है। यह काल्पनिक गिरोह एक वास्तविक शहरी गिरोह पर आधारित है जो 1880 के दशक से 1910 के दशक तक इस शहर में सक्रिय था। इसमें किलियन मर्फी ने मुख्य चरित्र टॉमी शेल्बी को निभाया है। अन्य मुख्य अभिनेता हैं:- हेलेन मैकक्रॉरी, पॉल एंडरसन, सोफी रंडल तथा जो कोल। यह कार्यक्रम 12 सितंबर 2013 को शुरू हुआ। इसके चौथे संस्करण तक यह बीबीसी टू पर प्रसारित होता था। फिर पाँचवें और छठे संस्करण  का प्रसारण बीबीसी वन पर हुआ।

नेटफ्लिक्स ने वीनस्टीन कंपनी और एंडेमोल के साथ एक समझौते के तहत संयुक्त राज्य अमेरिका और दुनिया भर में इस कार्यक्रम को दिखाने के अधिकार हासिल किये हैं। इस प्रकार सारे संस्करण और एपिसोड नेटफ्लिक्स पर उपलब्ध हैं। जनवरी 2021 में, यह घोषणा हुई कि छठा संस्करण शृंखला का अंतिम संस्करण होगा। अपने पूरे प्रसारण के दौरान, इस कार्यक्रम को व्यापक आलोचनात्मक प्रशंसा मिली थी। इस शृंखला के अंत के कुछ साल बाद की कहानी लिये एक फीचर-लेंथ फिल्म का फिल्मांकन सितंबर 2024 में शुरू होने वाला है। इसे भी नेटफ्लिक्स द्वारा वितरित किया जाएगा। 

## सन्दर्भ

श्रेणी:ब्रिटिश टेलिविज़न शृंखलाएँ
श्रेणी:अंग्रेज़ी भाषा के टीवी कार्यक्रम
घरेलू कबूतर

**घरेलू कबूतर** (**कोलंबा लिविया डोमेस्टिका** या **कोलंबा लिविया फॉर्मा डोमेस्टिका**) कबूतरों की एक उप-प्रजाति है जो रॉक कबूतरऔर रॉक डव  से उत्पन्न हुई है। रॉक कबूतर दुनिया का सबसे पुराना पालतू पक्षी मे से एक है। मेसोपोटामिया की क्यूनिफॉर्म गोलियों में 5,000 साल से भी पहले कबूतरों को पालतू बनाने का उल्लेख मिलता है, जैसा कि मिस्र के चित्रलिपि में भी नजर आता है। कबूतरों को संभवतः कम से कम 3000-5000 साल पहले भूमध्य सागर में पालतू बनाया गया होगा, और हो सकता है कि उन्हें भोजन के स्रोत के रूप में पहले भी पालतू बनाया गया हो। नये शोधों से पता चलता है कि इन कबूतरों को पालतू बनाना 10,000 साल पहले से ही शुरू हो गया था।

कबूतरों को भोजन, पालतू जानवर, पवित्र जानवर और संदेशवाहक के रूप में मनुष्यों के लिए ऐतिहासिक महत्व रहा है। अपनी घर वापस आने की क्षमता के कारण, कबूतरों का उपयोग संदेश देने के लिए किया जाता रहा है, जिसमें विश्व युद्ध भी शामिल हैं।इसके बावजूद, शहरी कबूतर, जो किसी न किसी कारण से जंगली पक्षी माने जाते हैं, आम तौर पर कीटों के रूप में देखे जाते हैं, मुख्य रूप से उनके मल के कारण।  दुनिया के कई हिस्सों में इन जंगली कबूतरों को आक्रामक माना जाता है हालांकि उनका जंगली पक्षियों की आबादी पर सकारात्मक प्रभाव पड़ता है, जो शिकारी पक्षियों के लिए एक महत्वपूर्ण शिकार प्रजाति के रूप में काम करते हैं।

## पालतू बनाने का इतिहास

कबूतरों के झुंड कबूतरों के लंबे इतिहास के बावजूद, उनके शुरुआती पालतू बनाने की बारीकियों के बारे में बहुत कम जानकारी है। सी. लिविया की कौन सी उप-प्रजाति घरेलू कबूतरों की पूर्वज थी, वास्तव में कब, कितनी बार, कहाँ और कैसे उन्हें पालतू बनाया गया, और वे कैसे फैले, यह अज्ञात है। उनकी नाजुक हड्डियाँ और जंगली पक्षियों से समानता, जीवाश्म रिकॉर्ड उनके अध्ययन के लिए काफी नहीं है। इस प्रकार जो कुछ भी ज्ञात है वह लिखित खातों से मिलता है, जो लगभग निश्चित रूप से पालतू बनाने के पहले चरणों को अध्ययन नहीं करता है।
 
कबूतरों का सबसे पहला दर्ज उल्लेख लगभग 5,000 साल पहले मेसोपोटामिया से आता है।कप्पाडोसिया के कबूतर घाटी में चट्टानी संरचनाएँ हैं जिन्हें प्राचीन कबूतरखानों में उकेरा गया था। प्राचीन मिस्र के लोग उनमें से बहुत बड़ी मात्रा में रखते थे, और अनुष्ठान के प्रयोजनों के लिए एक बार में हज़ारों की बलि देते थे। अकबर महान ने हज़ारों कबूतरों के समूह के साथ यात्रा की।

यूरोपीय उपनिवेशवादियों द्वारा भोजन के आसान स्रोत और संदेशवाहक के हिसाब से इन घरेलू कबूतरों को अमेरिका मे लाया गया था। 18वीं शताब्दी के आसपास, फैंसी कबूतरों में यूरोपीय लोगों की रुचि शुरू हुई, और वहाँ के प्रजनकों ने कबूतरों की विविधता का बहुत विस्तार किया, वह मध्य पूर्व और दक्षिण एशिया से पक्षियों को आयात करते थे और नए कबूतर बनाने के लिए विभिन्न नस्लों का मेल करवाते थे।

चूँकि घरेलू और जंगली कबूतरों ने जंगली रॉक कबूतरों के साथ बड़े पैमाने पर संभोग किया है, इसलिए आनुवंशिक रूप से शुद्ध जंगली प्रकार के कबूतर अब मौजूद नहीं हो सकते हैं, या लगभग विलुप्त हो चुके हैं। यह लगातार मिश्रण कबूतरों की असली उत्पत्ति को और अधिक धुंधला कर देता है।
## सन्दर्भ
श्रेणी:कोलम्बिडाए
श्रेणी:पक्षी कुल
पहली सी मोहब्बत

अंगूठाकार|पहली सी मोहब्बत का नाम वाला चित्र।
**पहली सी मोहब्बत** पाकिस्तानी टीवी कार्यक्रम है। इसका प्रसारण 23 जनवरी 2021 को एआरवाई डिजिटल पर हुआ। इसका आखिरी एपिसोड 9 अक्टूबर 2021 को प्रसारित हुआ। इसमें कुल 37 एपिसोड रहे। इस कार्यक्रम का निर्माण अब्दुल्ला सेजा ने आईड्रीम एंटरटेनमेंट के बैनर तले किया है। इसे फैज़ा इफ़्तिखार ने लिखा है और इसमें माया अली और शहरयार मुनव्वर मुख्य भूमिकाओं में हैं। साथ ही हसन शहरयार यासीन, राबिया बट, उज़मा हसन, पारस मसरूर, उमर आलम और हिना अफ़रीदी सहायक भूमिकाओं में हैं।

## कहानी
असलम और रक्षी बचपन के दोस्त हैं। वे एक-दूसरे से बहुत अच्छा रिश्ता साझा करते हैं। वह दोनों हैदराबाद में एक दूसरे के पड़ोसी हैं। असलम को पढ़ाई के लिए कराची में अपने चाचा के पास रहने के लिए भेज दिया जाता है। जबकि रक्षी हैदराबाद में ही रहती है। साल बीत जाते हैं और असलम और रक्षी अब किशोरावस्था में हैं। रक्षी के पिता फैज उल्लाह एक संदिग्ध पृष्ठभूमि की महिला नरगिस से शादी करते हैं। वह  उनसे उम्र में बहुत छोटी है। रक्षी अपने पिता की एक बहुत छोटी महिला से शादी के कारण कुछ घबराई हुई और काफी दुखी है।

फिर नरगिस के अतीत और उसकी पृष्ठभूमि के कारण, पड़ोसी फैज उल्लाह के घर को घेर लेते हैं और उसे पड़ोस छोड़ने की कहते हैं। असलम के बड़ा भाई अकरम को पड़ोसियों द्वारा उकसाया जाता है। वह अपना गुस्सा दिखाता है और इस मामले पर उग्र हो जाता है। इस बीच, असलम रक्षी को बचाने जाता है क्योंकि पड़ोसी उसके घर पर पत्थर फेंक रहे होते हैं। पहली मुलाकात में असलम उस रात रक्षी के प्यार में पड़ जाता है। उसे रक्षी के साथ अपने बचपन की यादें याद आती हैं और यहां दोनों की प्रेम कहानी शुरू होती है।

## सन्दर्भ

श्रेणी:पाकिस्तानी नाट्य धारावाहिक
श्रेणी:उर्दू नाटक
रविचंद्रन (कन्नड़ अभिनेता)

**वीरास्वामी रविचंद्रन** (जन्म 30 मई 1961) जिन्हें रविचंद्रन के नाम से जाना जाता है एक भारतीय अभिनेता, निर्देशक, निर्माता, संगीत निर्देशक, गीतकार और संपादक हैं। रविचंद्रन मुख्य रूप से कन्नड़ सिनेमा में काम करते हैं। वे फिल्म निर्माता एन. वीरस्वामी के पुत्र हैं तथा अपने पिता के प्रोडक्शन हाउस श्री ईश्वरी प्रोडक्शंस के तहत फिल्मों का निर्माण और वितरण जारी रखते हैं। मीडिया और उनके अनुयायी उन्हें "क्रेजी स्टार" के नाम से जानते हैं।
## व्यक्तिगत जीवन
रविचंद्रन का जन्म 30 मई 1961 को वेल्लोर, मद्रास राज्य (अब तमिलनाडु) भारत में तमिल मुदलियार एन. वीरस्वामी और पट्टाम्मल के घर हुआ। उनके पिता एन. वीरस्वामी कन्नड़ फिल्मों के निर्माता थे। 14 फरवरी 1986 को रविचंद्रन ने वैलेंटाइन डे के दिन सुमति से विवाह किया। दम्पति की एक बेटी है जिसका नाम गीतांजलि हैं तथा मनोरंजन और विक्रम उनके दो बेटे हैं। मनोरंजन ने अपने अभिनय की शुरुआत साहेबा (2017) से की।

## मीडिया में
उन्होंने अपनी कंपनी ईश्वरी ऑडियो शुरू की जो बाद में ईश्वरी एंटरटेनमेंट के नाम से जानी गयी। उन्हें राज्य स्तर पर सर्वश्रेष्ठ संगीत निर्देशक का पुरस्कार भी मिला। उन्होंने कन्नड़ सिनेमा में न केवल बड़े बजट की फिल्मों के चलन को लाया बल्कि डिजिटल ग्रेडिंग तकनीक भी लाया। उन्होंने पायरेसी से बचने के लिए केबल ऑपरेटरों के माध्यम से संगीत कैसेट बेचना शुरू किया। रविचंद्रन को कलर्स कन्नड़ टेलीविजन पर *डांसिंग-स्टार सीजन-2* में जज के रूप में भी देखा गया।

## सन्दर्भ

## बाहरी कड़ियाँ
* 

श्रेणी:जीवित लोग
श्रेणी:भारतीय पुरुष फ़िल्म अभिनेता
श्रेणी:कन्नड़ सिनेमा में पुरुष अभिनेता
श्रेणी:कन्नड़ फ़िल्म निर्देशक
श्रेणी:तमिल सिनेमा में पुरुष अभिनेता
श्रेणी:1961 में जन्मे लोग
श्रेणी:तमिल लोग
भाग्य दिले तू मला

**भाग्य दिले तू मला** (हिन्दी अनुवाद: तुमने मुझे भाग्य दिया) एक भारतीय मराठी भाषा की टेलीविजन धारावाहिक था जो कलर्स मराठी पर प्रसारित होता था। इसे विराट एंटरटेनमेंट के बैनर तले कश्मीरा पठारे द्वारा निर्मित किया गया था। इसका प्रीमियर 4 अप्रैल 2022 से *सोन्याची पावला* धारावाहिक के जगह पर हुआ था। इसमें *तन्वी मुंडले*, *विवेक सांगले* और *निवेदिता सराफ* मुख्य भूमिकाओं में हैं। यह कन्नड़ टीवी शृंखला *कन्नड़थी* का आधिकारिक रीमेक है।

## पटकथा
गुहागर के एक गाँव की लड़की कावेरी अपने परिवार का कर्ज चुकाने के लिए एक अस्थायी लेक्चरर के रूप में काम करने के लिए मुंबई जाती है। वह उम्मीद करती है कि उसकी दोस्त वैदेही उसकी मदद करेगी। वैदेही एक कंपनी चलाती है जो शादी समारोह आयोजित करती है। वह कैफे के सीईओ राजवर्धन से उसके चचेरे भाई आदित्य की शादी में मिलती है और उसके प्यार में पड़ जाती है। सानिया (आदित्य की मंगेतर) के माता-पिता रत्नमाला (राजवर्धन की माँ) से, जो स्कूल और कैफे की मालकिन और संस्थापक हैं, उनकी संपत्ति में एक बड़ा हिस्सा मांगते हैं। जिसपर रत्नमाला अपनी अनिच्छा जाहिर करती हैं। शादी के बाद रत्नमाला एक बस में देवी दर्शन के लिए निकल जाती है, जो उसके गांव गुहागर से होकर जाती है। कावेरी जो आदित्य की शादी में मदद करने के बाद गुहागर लौटी थी, रास्ते में पाती है कि रत्नमाला सांप के काटने से घायल है। कावेरी रत्नमाला को अपने घर ले जाती है।

कहानी में आगे रत्नमाला मुंबई लौटती है और कावेरी की जानकारी के बिना उसे मराठी लेक्चरर का पद देती है। वह कावेरी को किराए पर घर खोजने में भी मदद करती है। कावेरी और राजवर्धन कई बार एक-दूसरे से मिलते हैं। कावेरी कुछ दिनों के लिए राजवर्धन के बीमार होने पर अपने घर पर उसकी देखभाल करती है। इसी बीच रत्नमाला का डॉक्टर उसे बताता है कि वह जल्द ही मर जाएगी। अत: रत्नमाला चाहती है कि राजवर्धन कावेरी से शादी कर ले। दोनों एक-दूसरे के प्रति आकर्षित होते हैं, लेकिन राजवर्धन को अपने व्यावहारिक जगत में कावेरी के आदर्शवाद पर संदेह है, जबकि कावेरी यह दावा करके अपनी भावनाओं को छुपाती है कि वे सिर्फ दोस्त हैं। राजवर्धन के लिए वैदेही की इच्छा बढ़ जाती है। बाद में वैदेही की कंपनी के अनावरण के दिन वैदेही यह व्यक्त करती है कि उसकी प्रेरणा राजवर्धन है और उसे गले लगाती है; यह देखकर कावेरी रोने लगती है।

## कलाकार
* तन्वी मुंडले –कावेरी मधुकर कारेकर
* विवेक सांगले – राजवर्धन अनिरुद्ध मोहिते
* निवेदिता सराफ – रत्नमाला अनिरुद्ध मोहिते (राजवर्धन की माँ)

## सन्दर्भ

## बाहरी कड़ियाँ
* 
* जियो सिनेमा पर ''भाग्य दिले तू मला''

श्रेणी:भारतीय टेलीविजन धारावाहिक
श्रेणी:भारतीय टीवी कार्यक्रम
श्रेणी:टेलिविजन धारावाहिक
पार्ले उत्पाद

**पार्ले उत्पाद** एक भारतीय बहुराष्ट्रीय खाद्य निगम है, जो बिस्कुट और कन्फेक्शनरी उत्पाद बनाता है। यह बिस्कुट ब्रांड पार्ले-जी के लिए सबसे ज्यादा जाना जाता है, जो 2011 की नीलसन रिपोर्ट के अनुसार दुनिया में सबसे ज्यादा बिकने वाला बिस्कुट ब्रांड है।
## इतिहास
पार्ले प्रोडक्ट्स की स्थापना 1929 में मुंबई के विले पार्ले के चौहान परिवार ने भारत में की थी। संस्थापक मोहनलाल चौहान गुजरात के वलसाड के पास पारडी से थे। उन्होंने शुरुआत में एक दर्जी के रूप में काम किया, लेकिन बाद में स्नैक्स बेचना शुरू कर दिया और एक बेकरी चलायी। उनके पाँच बेटे थे - मानेकलाल, पीताम्बर, नरोत्तम, कांतिलाल और जयंतीलाल, जो अपने पिता के अधीन मिलकर काम करते थे।

पार्ले ने 1939 में बिस्कुट बनाना शुरू किया और पार्ले-जी बिस्कुट जैसे उत्पादों के साथ भारत में लोकप्रियता हासिल की। 1977 में, कंपनी ने पेय उद्योग में कदम रखा और गोल्ड स्पॉट, थम्स अप और फ्रूटी जैसे ब्रांडों के साथ सफलता पाई।

मूल पारले कंपनी को चौहान परिवार के अलग-अलग गुटों के स्वामित्व वाली तीन अलग-अलग कंपनियों में विभाजित किया गया था। जयंतीलाल ने पेय पदार्थ अनुभाग को अपने हिस्से के रूप में लिया, जिसे आगे उनके दो बेटों के बीच विभाजित किया गया। आज, परिवार के स्वामित्व वाली तीन अलग-अलग कंपनियाँ हैं:
*विजय, शरद और राज चौहान के नेतृत्व वाली पार्ले प्रोडक्ट्स (1950 के दशक) के पास पारले-जी, 20-20 और क्रैकजैक जैसे ब्रांड हैं।
*प्रकाश जयंतीलाल चौहान के नेतृत्व वाली पार्ले एग्रो (1960 के दशक) फ्रूटी और एप्पी जैसे ब्रांड के लिए जानी जाती है।
*रमेश जयंतीलाल चौहान के नेतृत्व वाली पार्ले बिसलेरी (1970 के दशक) बिसलेरी ब्रांड के लिए जानी जाती है।

## बुनियादी ढांचा
पार्ले की विनिर्माण सुविधाएं मुंबई, कानपुर, नीमराना, बेंगलुरु, हैदराबाद, कच्छ, खोपोली, इंदौर, पंतनगर, सितारगंज, बहादुरगढ़ और मुजफ्फरपुर में हैं। बहादुरगढ़ और मुजफ्फरपुर के प्लांट सबसे बड़े प्लांट में से हैं और बिस्किट उत्पादन के लिए बड़े पैमाने पर स्वचालन का उपयोग करते हैं।

## सन्दर्भ

## बाहरी कड़ियाँ
*
श्रेणी:भारतीय ब्रांड
भीष्म (2020 फ़िल्म)

**भीष्म** (భీష్మ) सन् 2020 की भारतीय तेलुगू भाषा की रुमानी हास्य फ़िल्म है। फ़िल्म का निर्देशक वेंकी कुडुमुला हैं तथा फ़िल्म के निर्माता सूर्यदेवरा नागा वाम्सी हैं। फ़िल्म में नितिन और रश्मिका मंदाना मुख्य भूमिकाओं में हैं, जबकि अनंत नाग, जिशू सेनगुप्ता, वेनेला किशोर और संपत राज सहायक भूमिकाओं में दिखाई देते हैं।

भीष्म को 21 फरवरी 2020 को समीक्षकों की सकारात्मक समीक्षा के साथ रिलीज़ किया गया था और यह बॉक्स ऑफिस पर व्यावसायिक रूप से सफल फ़िल्म रही।

## पटकथ
भीष्म "भीष्म ऑर्गेनिक्स" के सीईओ हैं और चाहते हैं कि किसान खेती में रसायनों के इस्तेमाल से हटकर जैविक तरीकों का इस्तेमाल करें। भीष्म उन्हें जैविक खेती की ओर ले जाते हैं और मीडिया के सामने घोषणा करते हैं कि वे कंपनी की 50वीं वर्षगांठ पर अगले सीईओ की घोषणा करेंगे। इस बीच भीष्म प्यार की तलाश में है और अपने दोस्त परिमल के बॉस की प्री-वेडिंग पार्टी में सारा से मिलता है। भीष्म खुद को सारा के सामने भीष्म आईएएस बताता है। वह उसे अपने साथ भाग जाने के लिए राजी करता है, लेकिन सारा उसे पुलिस के चंगुल में फंसा देती है और परिमल को नौकरी से निकाल दिया जाता है। भीष्म के चाचा जेपी को अपने सहपाठी एसीपी देवा की मदद से भीष्म को बचाना पड़ता है। एसीपी देवा और जेपी भीष्म को सबक सिखाना चाहते हैं क्योंकि उनका मानना ​​है कि भीष्म एक "असफल व्यक्ति" है।

## कलाकार
* नितिन –भीष्म प्रसाद
* रश्मिका मंदाना – चैत्रा
* जीशू सेनगुप्ता – राघवन (एक वैज्ञानिक और फील्ड साइंस के सीईओ)
* वेनेला किशोर – परिमल
* संपत राज – देवा (चैत्रा के पिता)

## सन्दर्भ

## बाहरी कड़ियाँ
* 

श्रेणी:भारतीय रोमांटिक कॉमेडी फ़िल्में
रॉन जेरेमी

**रोनाल्ड जेरेमी हयात** (जन्म 12 मार्च, 1953) एक अमेरिकी पूर्व पोर्नोग्राफ़िक अभिनेता हैं। "द हेजहॉग" उपनाम से प्रसिद्ध जेरेमी को एवीएन द्वारा "सभी समय के 50 शीर्ष पोर्न स्टार्स" की सूची में नंबर 1 स्थान दिया गया। 2017 से 2020 के बीच जेरेमी पर एक दर्जन से अधिक बार यौन उत्पीड़न का आरोप लगाया गया। ये घटनाएं 2004 से चली आ रही हैं। जून 2020 में जेरेमी पर चार महिलाओं से बलात्कार और यौन उत्पीड़न के चार मामलों के आरोप लगाए गए थे। अगस्त 2020 में उन पर 2004 से 2020 तक 16 वर्षों की अवधि में बलात्कार या यौन उत्पीड़न के 20 अन्य मामलों में आरोप लगाए गए जिनमें 12 महिलाएं और एक 15 वर्षीय लड़की शामिल थी। जांच के बाद उन पर 21 पीड़ितों से संबंधित 30 यौन-उत्पीड़न के आरोप लगाये गये। शुरुआत में उन्हें मुकदमे की प्रतीक्षा में जेल में रखा गया था लेकिन जनवरी 2023 में एक न्यायाधीश ने उन्हें "लाइलाज न्यूरोकॉग्निटिव गिरावट" के कारण मुकदमे का सामना करने के लिए मानसिक रूप से अयोग्य पाया।
नवंबर 2023 में उन्हें एक निजी आवास में छोड़ दिया गया।
## आरंभिक जीवन
रोनाल्ड जेरेमी हयात का जन्म क्वींस, न्यूयॉर्क शहर में रूस और पोलैंड के एक मध्यम वर्गीय यहूदी परिवार में हुआ। उनके पिता अर्नोल्ड (जन्म 1918) एक भौतिक विज्ञानी और क्वींस कॉलेज, क्यूनी में प्रोफेसर थे। उनकी माँ एक पुस्तक संपादक और वह धाराप्रवाह जर्मन और फ्रेंच बोलने में सक्षम थीं इसलिए उन्होंने द्वितीय विश्व युद्ध के दौरान ओ.एस.एस. में सेवा की।

उन्होंने बेंजामिन एन. कार्डोजो हाई स्कूल से स्नातक की उपाधि प्राप्त की। हाई स्कूल के बाद जेरेमी ने क्वीन्स कॉलेज, क्यूनी में दाखिला लिया जहां उन्होंने स्नातक के रूप में थिएटर और शिक्षा में विशेषज्ञता हासिल करते हुए मास्टर डिग्री पूरी की।
## सन्दर्भ

## बाहरी कड़ियाँ

* 
* 
* 
* ''द न्यू यॉर्क ऑब्जर्वर'' में रॉन जेरेमी का प्रोफ़ाइल
* 'द रैफ़र्टी/मिल्स कनेक्शन' (2009) के साथ ऑडियो साक्षात्कार
* वर्ल्ड न्यूज़, जेनिफर एबॉट, निर्देशक ने रॉन जेरेमी का साक्षात्कार लिया

श्रेणी:1953 में जन्मे लोग
श्रेणी:जीवित लोग
बिम्बिसार (2022 फ़िल्म)

***बिम्बिसार***  (బింబిసారా) सन् 2022 की भारतीय तेलुगू भाषा की फंतासी एक्शन फ़िल्म है। फ़िल्म के लेखक तथा निर्देशक मल्लीदी वशिष्ठ हैं। फ़िल्म में कैथरीन ट्रेसा, संयुक्ता मेनन, विवान भटेना तथा प्रकाश राज के साथ नंदमुरी कल्याण राम दोहरी भूमिका में हैं। फिल्म में 5वीं शताब्दी ईसा पूर्व के त्रिगर्त साम्राज्य के राजा बिम्बिसार समय यात्रा के माध्यम से आधुनिक हैदराबाद में आ जाते है।

बिम्बिसार 5 अगस्त 2022 को सिनेमाघरों जारी हुई थी। फ़िल्म को समीक्षकों से मिली-जुली प्रतिक्रिया मिली थी।

## कथानक
सन् 500 ईसा पूर्व में एक पथिक और उसके साथी का सैनिकों की एक टुकड़ी द्वारा जंगल में पीछा किया जाता है। वे सभी एक गुफा की ओर चले जाते हैं। गुफा में जब पथिक सैनिकों से लड़ रहा होता है तब रहस्यमयी दर्पणों से कंकाल निकलते हैं और सैनिकों को अपने अंदर खींच लेते हैं। पथिक भागने के लिए दर्पणों में से एक को तोड़ देता है जिससे एक राक्षस उसमें से मुक्त हो जाता है। कृतज्ञता में राक्षस पथिक को एक दर्पण उपहार में देता है जिसके माध्यम से समय में यात्रा किया जा सकता है।

अतीत में त्रिगर्त साम्राज्य का राजा बिम्बिसार एक क्रूर राजा था। वह अपनी इच्छा से राज्यों पर विजय प्राप्त करता है और उसे संजीवनी सहित कई उपहार मिलते हैं जो मृतकों को पुनर्जीवित कर सकते हैं। एक युद्ध के दौरान बिम्बिसार को गुफा से वह दर्पण मिलता है जिसे वह अपने शयनकक्ष में रखता है। उसी दर्पण के समय यात्रा के माध्यम से बिम्बिसार 2022 में हैदराबाद में एक ट्रक के अंदर बेहोशी की हालत में पहुँच जाता है।

## कलाकार
* नंदमुरी कल्याण राम –दोहरी भूमिका में
**राजा बिम्बिसार
**देवदत्त
* संयुक्ता मेनन – एसआई वैजयंती
* कैथरीन ट्रेसा – राजकुमारी इरा
* प्रकाश राज – विश्वनंदन वर्मा
* विवान भटेना – डॉ॰ सुब्रमण्य शास्त्री
* वेनेला किशोर – कांस्टेबल प्रसादम
* श्रीनिवास रेड्डी – मंत्री जुबेदा
* ब्रह्माजी – बाबूराव
* तनिकेला भरणी – आयुर्वेद चिकित्सक

## सन्दर्भ

## बाहरी कड़ियाँ
* 
* ज़ी5 पर *[https://www.zee5.com/movies/details/bimbisara/0-0-1z5234688 बिम्बिसार]*

श्रेणी:एम॰ एम॰ कीरावणी द्वारा संगीतबद्ध फिल्में
संकष्टी चतुर्थी

**संकष्टी चतुर्थी **या **संकटहर चतुर्थी** या केवल **संकष्टी** हिंदू पंचांग के प्रत्येक चंद्र माह में हिंदू भगवान गणेश को समर्पित एक पवित्र दिन है। यह दिन कृष्ण पक्ष (अंधेरे पखवाड़े) के चौथे दिन पड़ता है। यदि यह चतुर्थी के दिन मंगलवार हो तो इसे अंगारकी संकष्टी चतुर्थी, अंगारकी चतुर्थी, अंगारकी और अंगारिका कहा जाता है। अंगारकी संकष्टी चतुर्थी को अत्यंत पवित्र माना जाता है।

ऐसा कहा जाता है कि इसकी शुरुआत लगभग 700 ईसा पूर्व में विश्वास के परस्पर विरोधी विचारों से संबंधित बाधा निवारण अनुष्ठान के रूप में हुई थी, जैसा कि अभिषेक महर्षि ने अपने शिष्य ऐश्वर्य को शास्त्रों से उचित कारण बताते हुए बताया था।

## प्रथाएँ
संकष्टी चतुर्थी हिंदू चंद्र कैलेंडर माह की पूर्णिमा (कृष्ण पक्ष) के बाद हर चौथे दिन आती है। संकष्टी चतुर्थी के दिन भक्त कठोर व्रत रखते हैं। वे रात में गणेश जी की पूजा करने से पहले चांद के दर्शन (शुभ दर्शन) के बाद व्रत तोड़ते हैं।
अंगारकी चतुर्थी (संस्कृत में अंगारक का अर्थ है जलते हुए कोयले की तरह लाल और यह मंगल ग्रह को दर्शाता है (जिसके नाम पर मंगलवार (मंगलवार) का नाम रखा गया है)। यह व्रत माताएं अपने पुत्र की लंबी आयु व उनको संकट से बचाने के लिए रखती हैं।

## अंगारकी संकष्टी चतुर्थी
अंगारकी चतुर्थी (अंगारिका चतुर्थी) मंगलवार को पड़ने वाली संकष्टी चतुर्थी है। यह सभी संकष्टी चतुर्थी दिनों में से अत्यधिक शुभ माना जाता है।
### पौराणिक कथा
पृथ्वी देवी पृथ्वी के पुत्र अंगारक एक सिद्ध ऋषि और गणेश के महान भक्त थे। उन्होंने गणेश की पूजा की और उनका आशीर्वाद मांगा। माघ कृष्ण चतुर्थी (मंगलवार) को गणेश जी ने उन्हें आशीर्वाद दिया और उनसे एक इच्छा मांगी। अंगारक ने कहा कि उनकी एकमात्र इच्छा है कि उनका नाम हमेशा के लिए गणेश जी के नाम से जुड़ा रहे।

## सन्दर्भ

श्रेणी:भारत में त्यौहारश्रेणी:गणेश
परीक्षा पे चर्चा

**परीक्षा पे चर्चा** सन् 2018 से हर साल आयोजित होने वाला एक वार्षिक कार्यक्रम है। इस कार्यक्रम के दौरान भारत के प्रधानमंत्री नरेंद्र मोदी देश भर के छात्रों, शिक्षकों और अभिभावकों से बातचीत करते हैं। वो बोर्ड और प्रवेश परीक्षाओं को तनावमुक्त और सहज तरीके से कैसे हल किया जाए, इस पर सुझाव देते हैं।

इस कार्यक्रम के लिए प्रतिभागियों का चयन एक प्रतियोगिता के माध्यम से किया जाता है। प्रतियोगिता के विजेताओं को कार्यक्रम में भाग लेने का अवसर मिलता है और उनमें से कुछ को प्रधानमंत्री से सीधे बातचीत करने का भी मौका मिलता है।

## इतिहास
परीक्षा पे चर्चा का पहला संस्करण 16 फरवरी 2018 को आयोजित किया गया था। दूसरा संस्करण 29 जनवरी 2019 को नई दिल्ली में हुआ था। तीसरा संस्करण 2020 में आयोजित किया गया था और चौथा संस्करण 7 अप्रैल 2021 को एक ऑनलाइन बैठक के माध्यम से आयोजित किया गया था। नवीनतम (7वां) संस्करण 29 जनवरी 2024 को आयोजित किया गया था जिसके दौरान पीएम नरेंद्र मोदी ने कहा,

## वायरल क्लिप
29 जनवरी 2019 को सोशल मीडिया पर एक वीडियो क्लिप वायरल हुई, जिसमें एक लड़के की माँ पीएम मोदी से मदद माँगती हुई दिखाई दे रही थी, जिस पर उन्होंने जवाब दिया, "ये पबजी वाला है क्या?"

## सन्दर्भ

श्रेणी:नरेंद्र मोदी
श्रेणी:मोदी प्रशासन की पहल
श्रेणी:छात्र प्रतियोगिताएं
फिबोनाची अनुक्रम

गणित में **फिबोनाची अनुक्रम** एक अनुक्रम है जिसमें प्रत्येक संख्या अपने से पहले वाली दो संख्याओं का योग होती है। अनुक्रम सामान्यतः 0 और 1 से शुरू होता है, हालांकि कुछ लेखक अनुक्रम को 1 और 1 से या कभी-कभी (जैसा कि फिबोनाची ने किया था) 1 और 2 से शुरू करते हैं। 
0 और 1 से शुरू होकर, अनुक्रम शुरू होता है। परिणामस्वरूप, 1+1=2, 1+2=3, 2+3=5, 3+5=8, 5+8=13, 8+13=21, 13+21=34, और 21+34=55, जो दर्शाता है कि 1, 2, 3, 5, 8, 13, 21, 34, और 55 सभी फिबोनाची संख्याएँ हैं।
0, 1, 1, 2, 3, 5, 8, 13, 21, 34, 55, 89, 144, ...
0+1 से शुरू होने वाला फिबोनाची अनुक्रम, जिसमें पहली संख्या 0 है, उन संख्याओं से मिलकर बना है जो स्वयं और उनसे पहले वाली संख्या का योग हैं। 
वे संख्याएं जो फिबोनाची अनुक्रम का हिस्सा हैं, उन्हें फिबोनाची संख्या के रूप में जाना जाता है, जिन्हें आमतौर पर Fn से दर्शाया जाता है। .

फिबोनाची संख्याओं का वर्णन भारतीय गणित में सर्वप्रथम 200 ईसा पूर्व में पिंगला द्वारा दो लम्बाइयों के अक्षरों से निर्मित संस्कृत काव्य के संभावित स्वरूपों की गणना के कार्य में किया गया था।

फिबोनाची संख्याएं गणित में अक्सर अप्रत्याशित रूप से सामने आती हैं। ये इतनी अधिक हैं कि उनके अध्ययन के लिए *[[फिबोनाची क्वार्टरली]]*एक पूरी समर्पित पत्रिका है।
फिबोनाची संख्याओं के अनुप्रयोगों में कंप्यूटर एल्गोरिदम जैसे कि फिबोनाची खोज तकनीक और फिबोनाची हीप डेटा संरचना, तथा ग्राफ़ शामिल है, जिन्हें फिबोनाची क्यूब कहा जाता है। इसका उपयोग समानांतर और वितरित प्रणालियों को आपस में जोड़ने के लिए किया जाता है।
## परिभाषा
फिबोनाची संख्याओं को पुनरावृत्ति संबंध द्वारा परिभाषित किया जा सकता है।
F_0=0,\quad F_1= 1,
and
F_n=F_{n-1} + F_{n-2}
for .

कुछ पुरानी परिभाषाओं के अंतर्गत, मान F_0 = 0 को छोड़ दिया जाता है, ताकि अनुक्रम F_1=F_2=1, से शुरू हो और पुनरावृत्ति F_n=F_{n-1} + F_{n-2}  के लिए मान्य हो।
## इतिहास
### भारत

फिबोनाची अनुक्रम भारतीय गणित में, संस्कृत छंदशास्त्र के संबंध में दिखाई देता है। 
संस्कृत काव्य परंपरा में, 2 इकाई अवधि के दीर्घ (एल) अक्षरों के सभी पैटर्न को 1 इकाई अवधि के लघु (एस) अक्षरों के साथ गिनने में रुचि थी।
दी गई कुल अवधि के साथ क्रमिक L और S के विभिन्न पैटर्न की गणना करने पर फिबोनाची संख्याएं प्राप्त होती हैं:  इकाई अवधि के पैटर्न की संख्या  है। 

### यूरोप

फिबोनाची अनुक्रम पहली बार फिबोनाची द्वारा लिखित पुस्तक लिबर अबासी (गणना की पुस्तक, 1202) में दिखाई देता है[16][17] जहां इसका उपयोग खरगोशों की आबादी की वृद्धि की गणना करने के लिए किया जाता है।
## फिबोनाची अनुक्रम का ट्रेडिंग में उपयोग

### फिबोनाची रिट्रेसमेंट
.386, .50, और .618 रिट्रेसमेंट स्तर लोकप्रिय बाजार सॉफ्टवेयर पैकेजों में पाए जाने वाले फिबोनाची ग्रिड की मूल संरचना बनाते हैं, जबकि .214 और .786 स्तर उच्च अस्थिरता की अवधि के दौरान काम में आते हैं।
प्रारंभिक विश्लेषण तकनीक इतनी सरल है कि सभी स्तरों के बाजार सहभागी इसे समझ सकते हैं और इसमें निपुणता प्राप्त कर सकते हैं।

## इन्हें भी देखें
*हेमचन्द्र संख्या (फिबोनाकी संख्या)

## सन्दर्भ